Publication: Magyar Közlöny
Issue: MK-2004-89 (Year: 2004, Number: 89)
Era: 2004-2010
Section: [6. számú melléklet a 89/2004. (IV. 20.) Korm. rendelethez]
Paragraph Index: 259

6. Leírás A projekt egy kommunális szilárd hulladék gazdálkodási rendszer Közép- Duna-Tisza Vidék Nagyrégióban történõ létrehozatalára irányul. E területi egységet két régió alkotja: Pest megye a Közép-Magyarországi Régióban és az ettõl délre esõ terület, így a projekt által lefedett területen 48 településen – Pest megye és Bács-Kiskun megye észak-nyugati részének öt nagyvárosában (Cegléd, Nagykõrös, Kecskemét, Nagykáta, Monor) és 43 kisebb településén – mintegy 354 ezer lakos életkörülményeit javítja. A projekt a következõkre terjed ki: – egy nagy befogadóképességû regionális hulladéklerakó megépítése Cegléd közelében, a hatályos közösségi elõírásoknak, irányelveknek és normáknak megfelelõen megfelelõ mûszaki védelemmel, legalább 20 évi üzemeltetésre. A helyszín kiválasztását számos más lehetséges helyszín vizsgálata elõzte meg. A Cegléd közelében jelenleg üzemelõ lerakó négy éven belül megtelik, de terület híján nem bõvíthetõ. A második lerakó Kecskemét közelében üzemel és a terület 12 településének hulladékát fogadja be; – 37 meglévõ, a normákat nem teljesítõ és a környezetre veszélyes hulladéklerakó felmérése, lezárása és rehabilitációja; – a lakosság egészét ellátó, megfelelõ kommunális hulladékgyûjtõ rendszer létrehozatala, ahol a hulladéklerakásért fizetendõ díj megfelel a "szennyezõ fizet" elvnek; – szelektív gyûjtési és kezelési rendszer bevezetése egy integrált hulladékgazdálkodási rendszer formájában a végleg elhelyezendõ hulladékmennyiségek csökkentése érdekében, a hasznosítható anyagok újrafeldolgozásának, újrahasználatának vagy visszanyerésének elõsegítésére; a különféle hulladékok (papír, üveg, mûanyag és fém) elkülönítve, külön konténerekben kerülnek gyûjtésre és az akkumulátorok/telepek gyûjtése szintén elkülönítve valósul meg; – két regionális hulladékválogató és elõkezelõ központ létrehozatala a ceglédi és kecskeméti lerakók közelében a szelektív gyûjtésbõl származó hulladékok (papír, üveg, mûanyag és fém) szétválasztására és értékesítésre történõ elõkészítésére; – Nagykáta közelében egy hulladékátrakó állomás létrehozatala a legtávolabb esõ települések ellátására, az ezekrõl a településekrõl összegyûjtött hulladék regionális lerakóba történõ beszállításának ésszerûsítése érdekében; – egy komposztáló telep létrehozatala Nagykõrösnél a lerakásra kerülõ hulladék szerves anyag tartalmának csökkentése érdekében és a lerakók rehabilitációja céljára vagy végsõ soron trágyaként történõ felhasználásra; – egy a lakosság tudatosítását célzó kampány a helyi televízió csatornák és sajtó közvetítésével; a hulladékgyûjtést végzõ jármûveken és autóbuszokon elhelyezett hirdetések formájában; tájékoztató szórólapok nyomtatása és postai terjesztése révén; valamint az általános iskolákban a gyermekeknek részére bevezetendõ különféle játékok formájában; – a meglévõ hulladékgyûjtõ jármûállomány korszerûsítése, tekintve, hogy a jármûvek jelentõs része már nem használható a mûködõképes jármûvek üzemeltetése pedig nem gazdaságos és szennyezõanyag kibocsátásukkal környezetszennyezést okozhatnak.

Source: https://magyarkozlony.hu/hivatalos-lapok/1820f457a8f744a5dc76dc3e39a6e172f5678804/dokumentumok/00dd1295c92134b75b5546d69a56847188b493fc/letoltes